На основу члана 4, став 8 и члана 94 Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) и члана 8. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Закључка Комисије за давање сагласности за ново запошљавање и додатно радно ангажовање код корисника јавних средстава, 51 Број:112-2429/2024 од 27.03.2024. члана 59 Одлуке о организацији управе ГО Пантелеј („Службени Лист“ Града Ниша бр.21/2023) Правилника о унутрашњем уређењу и систематизацији радних места у Управи Градске општине Пантелеј бр.114/2022-01/01 од 07.09.2022. године, Начелник управе ГО Пантелеј расписује и оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У УПРАВИ ГРАДСКЕ ОПШТИНЕ ПАНТЕЛЕЈ**

**РАДНО МЕСТО 1. Оперативно технички послови**

1. **Орган/служба/организација у ком/којој се радно место попуњава**:

Управа Градске општине Пантелеј, Одсек за нормативне, правне и опште послове, у Нишу, ул. Гутенбергова 4а.

1. **Радно место које се попуњава**:

Радно место „Оперативно технички послови“, у звању референт у Одсеку за нормативне, правне и опште послове, 1 извршилац.

1. **Опис послова на радном месту:**

Врши организационо – техничке послове потребне за ефикасно и несметано функционисање служби у Услужном центру. Омогућава грађанима да брзо и ефикасно обаве послове. Омогућава грађанима да саопште усмену представку, жалбу или други одговарајући поднесак. Обавља достављачке послове за потребе органа и Управе градске општине. Врши доставу поште на терену. Врши упис и задуживање поште у књигу достављача и раздужење исте. По потреби врши умножавање материјала и исти доставља кориснику. Обавља и друге послове по налогу шефа одсека и начелника Управе.

1. **Услови за запослење на радном месту**:
2. Средње образовање у четворогодишњем трајању, положен државни стручни испит,
3. најмање три године радног искуства у струци и потребне компетенције за радно место.
4. држављанство Републике Србије
5. пунолетство
6. да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа
7. да лице није правноснажно осуђивано на безусловну казну затвора од најмање шест месеци

Положен стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.

1. **Врста радног односа**

На радном месту се заснива радни однос на неодређене време.

1. **Место рада:**

Ниш, ул. Гутенбергова 4а.

1. **Компетенције које се проверавају у изборном поступку**

У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

1. **Поступак и начин провере компетенција**
2. Провера општих функционалних компетенција:
   1. „Организација и рад органа аутономне покрајине, односно јединице локалне самоуправе у Републици Србији” –Провераваће се путем теста на електронској платформи на којој се проверавају опште функционалне компетенције државних службеника у органима државне управе.

Линк ка бази питања за проверу опште функционалне компетенције Организација и рад органа АП и ЈЛС налази се на сајту **[www.pantelej.org.rs](http://www.pantelej.org.rs)** у делу где је објављен текст овог Јавног конкурса

* 1. „Пословна комуникација” – Провераваће се путем теста на електронској платформи на којој се проверавају опште функционалне компетенције државних службеника у органима државне управе.
  2. „Дигитална писменост” – Провераваће се путем теста на електронској платформи на којој се проверавају опште функционалне компетенције државних службеника у органима државне управе.

1. Посебне функционалне компетенције:

* Посебна функционална компетенција за област рада, административно-технички послови - област знања и вештина: канцеларијско пословање, методе и технике прикупљања података ради даље обраде, провераваће се путем писане симулације;

- Посебна функционална компетенција – Планска документа, прописи и акта из надлежности и организације органа: Статут ГО Пантелеј (Сл.лист Града Ниша 53/17 - пречишћен текст и 64/19), провераваће се путем писане симулације.

1. Провера понашајних компетенција:

Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компетенцијама.

1. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).
2. **Достављање доказа** **при подношењу пријаве**

1. Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.

**Напомена:** Ако не доставите наведени доказ, провера компетенције „дигитална писменост” извршиће се писмено, путем теста на електронској платформи на којој се проверавају опште функционалне компетенције државних службеника у органима државне управе.

Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.

1. **Докази који се достављају током изборног поступка**

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

1. оригинал или оверену фотокопију дипломе којом се потврђује стручна спрема;
2. оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство)
3. Уверење МУП-а да није правноснажно осуђиван на безусловну казну затвора од најмање шест месеци (издато након објављивања овог конкурса)
4. доказ о положеном државном стручном испиту за рад у државним органима
5. кандидати који су били у радном односу у државном органу односно органу аутономне покрајине или јединице локалне самоуправе, потребно је да доставе доказ да им раније није престајао радни однос у државном органу односно органу аутономне покрајине или јединице локалне самоуправе због теже повреде дужности из радног односа.
6. Доказ за предност при запошљавању по Закону о правима бораца, војних инвалида, цивилних инвалида рата и чланова њихових породица.
7. Извод из матичне књиге рођених
8. Уверење о држављанству

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена:** Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење), за кандидате прибавља:

1. уверење о држављанству;
2. извод из матичне књиге рођених;

Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

1. **Предност код избора кандидата**

На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20).

1. **Пријава на јавни конкурс врши се на прописаном обрасцу пријаве**

Образац пријаве на овај конкурс доступан је на интернет презентацији органа www.pantelej.org,rs или га лица у штампаном облику могу преузети на писарници Градске општине Пантелеј, шалтер бр.4, улица Гутенбергова 4а, Ниш.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у органу.

1. **Рок за подношење пријава**

Рок за подношење пријава је 15 дана и почиње да тече од дана 20.06.2024.године, а окончава се дана 04.07.2024.године.

1. **Адреса на коју се подносе пријаве**:

Пријава се може доставити поштом на адресу: Градска општина Пантелеј, ул. Гутенбергова 4а, 18000 Ниш, или непосредно на писарници писарници Градске општине Пантелеј, шалтер бр.4, улица Гутенбергова 4а, Ниш, са назнаком: **„За јавни конкурс“ – Конкурсној комисији за попуњавање извршилачког радног места Оперативно технички послови – НЕ ОТВАРАТИ.**

На полеђини коверте назначава се име, име оца, презиме, адреса и адреса електронске пошта подносиоца пријаве.

1. **Место, дан и време када ће се спровести изборни поступак**

Кандидати чије су пријаве балаговремене, допуштене, разумљиве и потпуне, ће о датуму, месту и времену спровођења сваке фазе изборног поступка бити обавештени путем мејла, на мејл адресу коју су доставили у пријави.

Изборни поступак ће се спроводити почев од 08.07.2024. године, са почетком у 08,00 часова, у Нишу, седиште Градске општине Пантелеј, ул. Гутенбергова 4а, о чему ће кандидати бити обавештени путем мејла.

1. **Обавеза пробног рада**

Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

Чланом 72. и 73. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23), предвиђено је да је пробни рад обавезан за сва лица која нису заснивала радни однос у органу аутономне покрајне, једницама локалне самоуправе или државном органу. Пробни рад за радни однос заснован на неодређено време траје шест месеци.

Чланом 47. став 6. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) предвиђено је да на извршилачко радно место може да се запосли лице и које нема положен државни стручни испит, али је дужно да га положи у року од 6 месеци од дана заснивања радног односа, а у складу са чланом 131 став 2 истог закона.

**Напомена:** Ако задовољи на пробном раду и до истека пробног рада положи државни стручни испит, лице наставља рад на радном месту на неодређено време.

Ако не задовољи на пробном раду или до истека пробног рада не положи државни стручни испит, лицу престаје радни однос.

1. **Лице задужено за давање обавештења о конкурсу**:

Драгана Ђокић, телефон: 018/201–280.

\* Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола

**Линк ка обрасцу пријаве за ово радно место**

https://www.pantelej.org.rs/fajlovi/konkursi/2024/Obrazac-prijave-za-jav-konkurs-operativno-tehnicki-poslovi.docx